# SHPALLJE PËR LËVIZJE PARALELE / PËR PRANIMIN NË SHËRBIM CIVIL NË KATEGORINË EKZEKUTIVE

 **Lloji i diplomës**

**Shkenca kompjuterike nw “Inxhinieri Elektronike/Teknologji Informacioni/**

**Informatikë/Informatikë ekonomike/Inxhinieri telekomunikacioni”**

 **Niveli minimal i diplomës “Master Profesional”**

Në zbatim të nenit 21, 22 dhe nenit 25 të Ligjit nr. 152/2013 “Për nëpunësin civil”, i ndryshuar si dhe të Vendimit Nr. 243, datë 18.3.2015 “Për pranimin, lëvizjen paralele, periudhën e provës dhe emërimin në kategorinë ekzekutive”, Autoriteti i Mediave Audiovizive shpall procedurat për plotësimin e vendit të lirë të kategorisë ekzekutive:

* **1(një) Specialist në Sektorin TIK, në Drejtorinë e Planifikimit të Frekuencave dhe TIK kategoria IV-1**

Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës së pranimit në shërbim civil për kategorinë ekzekutive.

Për çdo procedurë aplikohet në të njëjtën kohë!

DATA E DORËZIMIT TË DOKUMENTAVE PËR LEVIZJE PARALELE: **27.02.2024**

DATA E DORËZIMIT TË DOKUMENTAVE PËR PRANIM NË SHËRBIMIN CIVIL: **04.03.2024**

#  Përshkrimi i punës:

Detyrat dhe përgjegjësitë kryesore:

1. Zbaton rregullat dhe procedurat per menaxhimin e sistemeve te teknologjisë se informacionit, si rrjetin kompjuterik, email-et, internetin, sistemin e serverӫve, sistemin e backup-it, faqen e internetit etj.
2. Harton apo paraqet propozime per përmirësimin e procedurave te nevojshme për mbarëvajtjen dhe mirefunksionimin e sistemeve të teknologjisë se informacionit dhe sistemeve elektronike te sigurisë fizike te institucionit.
3. Siguron mirëmbajtjen e pajisjeve hardware dhe software te sistemeve të teknologjise së informacionit dhe sistemeve elektronike të sigurisë fizike të institucionit.
4. Ndjek zgjidhjen e problematikave në lidhje me mosfunksionimn e faqes së internetit të AMA- s duke mbajtur komunikim me kompaninë përkatëse të hostimit.
5. Ndjek zgjidhjen e problematikave në lidhje me mosfunksionimin e email-it zyrtar të AMA-s duke mbajtur komunikim me kompaninë përkatëse te hostimit.
6. Ndjek zgjidhjen e problematikave të mosfunksionimit të sistemeve elektronike të sigurisë fizike të institucionit duke mbajtur komunikim me kompanitë që kryejnë mirëmbajtjen e tyre.
7. Vlerëson vendimet, rekomandimet, udhëzimet dhe çdo akt tjetër të nxjerrë nga organizmat ndërkombëtar (ITU, ETSI, ISO, etj.) në lidhje me cilësinë e shërbimit dhe standardet teknike të rrjeteve dhe shërbimeve audio/audiovizive.
8. Propozon hartimin e standardeve teknike të rrjeteve dhe shërbimeve audio/audiovizive mbështetur në vlerësimin e standardeve ndërkombëtare.

# Lëvizja paralele

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.

# 1.1 .- Kushtet për lëvizjen paralele dhe kriteret e veçanta:

Kandidatët duhet të plotësojnë kushtet për lëvizjen paralele si vijon:

* Të jetë nëpunës civil i konfirmuar, brenda së njëjtës kategori (kategoria IV-1);
* Të mos ketë masë disiplinore në fuqi (të vërtetuar me një dokument nga institucioni);
* Të ketë të paktën vlerësimin e fundit “Mirë” apo “Shumë mirë”;
* Të plotësojë kushtet dhe kërkesat e posaçme, të përcaktuara në shpalljen për Konkurrim.

Kandidatët duhet të plotësojnë kriteret e veçanta si vijon:

* Të zotërojnë diplomë të nivelit “Master Profesional” Inxhinieri Elektronike/Teknologji Informacioni/Informatikë/Informatikë ekonomike/Inxhinieri telekomunikacioni. Edhe diploma e nivelit “Bachelor” të jetë në të njëjtën fushë;
* Të ketë mbi një vit eksperiencë pune në nivel ekzekutiv;
* Aftësi shumë të mira komunikimi dhe prezantimi.

# 1.2 - Dokumentacioni, mënyra dhe afati i dorëzimit:

Kandidatët duhet të dorëzojnë pranë njësisë së burimeve njerëzore të Insttitucionit dokumentet si më poshtë:

1. Kërkesë motivimi për aplikim në vendin e punës që konkurron;
2. Jetëshkrim;
3. Fotokopje të diplomës dhe listës së notave;

ç) Fotokopje të librezës së punës; (të gjitha faqet që vërtetojnë eksperiencën në punë);

1. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;

dh) Fotokopje të letërnjoftimit (ID);

1. Vërtetim të gjendjes shëndetësore;
2. Vërtetim të gjendjes gjyqësore;
3. Vlerësimin e fundit nga eprorit direkt;

gj) Vërtetim nga institucioni që nuk ka masë disiplinore në fuqi;

1. Aktin e fundit të emërimit në pozicionin aktual, në të cilin të përcaktohet edhe kategoria e pozicionit, ose në pamundësi një vërtetim nga institucioni lidhur me pozicionin aktual të kandidatit dhe kategorinë përkatëse.

Dokumentet duhet të dorëzohen me postë apo drejtpërsëdrejti në institucion, brenda datës 27.02.2024

# 1.3.- Rezultatet për fazën e verifikimit paraprak:

Pas datës. 29.01.2024 njësia e menaxhimit të burimeve njerëzore të institucionit do të shpallë në portalin “Agjencia Kombëtare e Punësimit dhe Aftësive” dhe në faqen e internetit, listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Pas kësaj date kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit nëpërmjet adresave të e-mail, për shkaqet e mos kualifikimit.

# 1.4.- Fushat e njohurive, aftësitë dhe cilësitë mbi të cilat do të zhvillohet intervista:

Kandidatët do të vlerësohen në lidhje me:

* Njohuri në lidhje me ligjin 97/2013 “Për mediat audiovizive në Republikën e Shqipërisë”, i ndryshuar;
* Njohuri në lidhje me ligjin 152/2013 “Për nëpunësin civil” i ndryshuar;
* Njohuri mbi ligjin nr 9918, datë 19.05.2008 “Për komunikimet elektronike në Republikën e Shqipërisë”, i ndryshuar;
* Njohuri mbi ligjin nr 9887 “Për mbrojtjen e të dhënave personale”, i ndryshuar
* Njohuritë mbi ligjin nr. 10325, datë 23.9.2010 “Për bazat e të dhënave shtetërore”;
* Njohuri mbi Direktiva, rekomandime, standarde ndërkombëtare të ITU, CEPT etj.

# 1.5.- Mënyra e vlerësimit të kandidatëve:

Kandidatët do të vlerësohen për dokumentacionin, përkatësisht për përvojën (20 pikë), trajnimet apo kualifikimet e lidhura me fushën (10 pikë), si dhe çertifikimi pozitiv (10 pikë). Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:

 - Pikën I.4 të përmendur më sipër;

* Njohuritë, aftësitë, kompetencën në lidhje me përshkrimin e pozicionit të punës (legjislacionin përkatës);
* Eksperiencën e tyre të mëparshme;
* Motivimin, aspiratat dhe pritshmëritë e tyre për karrierën.

Totali i pikëve në përfundim të intervistës së strukturuar me gojë është 60 pikë.

# 1.6.- Data e daljes së rezultateve të konkurrimit dhe mënyra e komunikimit:

Në përfundim të vlerësimit të kandidatëve, Autoriteti Mediave Audiovizive do të shpallë fituesin në portalin “Agjencia Kombëtare e Punësimit dhe Aftësive” dhe në faqen zyrtare të AMA-s. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

# Për kandidatet që aplikojnë nga jashtë sistemit të shërbimit civil

Për këtë procedurë kanë të drejtë të aplikojnë kandidatët jashtë sistemit të shërbimit civil, që plotësojnë kërkesat e veçanta dhe të përgjithshme për plotësimin e vendit të lirë.

# II.1- Kërkesat e përgjithshme sipas nenit 21 të ligjit nr. 152/2013:

* Të jetë shtetas shqiptar;
* Të ketë zotësi të plotë për të vepruar;
* Të zotërojë gjuhën shqipe, të shkruar dhe të folur;
* Të jetë në kushte shëndetësore që e lejojnë të kryejë detyrën përkatëse;
* Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
* Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit nr. 152/2013, i ndryshuar.

Kandidatët duhet të plotësojnë kriteret e veçanta si vijon:

* Të zotërojnë diplomë të nivelit “Master Profesional” në “Inxhinieri elektronike/Teknologji informacioni/Informatikë/Informatikë ekonomike/Inxhinieri telekomunikacioni. Edhe diploma e nivelit “Bachelor” të jetë në të njëjtën fushë;
* Të ketë mbi një vit eksperiencë pune në profesion;

# II.2- Dokumentacioni, mënyra dhe afati i dorëzimit:

Kandidatët duhet të dorëzojnë të gjitha dokumentat e cituara më sipër me postë ose dorazi deri në datën 04.03.2024 në Autoritetin e Mediave Audiovizive.

Kandidatët duhet të dorëzojnë pranë njësisë së burimeve njerëzore të Autoritetit të Mediave Audiovizive dokumentat si më poshtë:

1. Kërkesë motivimi për aplikim në vendin e punës që konkurron;
2. Jetëshkrim
3. Fotokopje të diplomës dhe listës së notave;

ç) Fotokopje të librezës së punës; (të gjitha faqet që vërtetojnë eksperiencën në punë);

1. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;

dh) Fotokopje të letërnjoftimit (ID);

1. Vërtetim të gjendjes shëndetësore;
2. Vërtetim të gjendjes gjyqësore

# II.3 - Rezultatet për fazën e verifikimit paraprak:

Pas datës 4 mars 2024, njësia e menaxhimit të burimeve njerëzore të institucionit do të shpallë në portalin “Agjensia Kombëtare e Punësimit dhe Aftësive” dhe në faqen e internetit, listën e kandidatëve që plotësojnë kushtet e pranimit nga jashtë shërbimit civil dhe kriteret e veçanta, si dhe datën, vendin dhe orën e saktë ku do të zhvillohet konkursi.

Në të njëjtën datë kandidatët që nuk i plotësojnë kushtet e pranimit në shërbimin civil dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit nëpërmjet adresave të e-mail, për shkaqet e mos kualifikimit.

# II.4- Fushat e njohurive, aftësitë dhe cilësitë mbi të cilat do të zhvillohet testimi:

Kandidatët do të vlerësohen në lidhje me:

* Njohuri në lidhje me ligjin 97/2013 “Për mediat audiovizive në Republikën e Shqipërisë”, i ndryshuar;
* Njohuri në lidhje me ligjin 152/2013 “Për nëpunësin civil” i ndryshuar;
* Njohuri mbi ligjin nr 9918, datë 19.05.2008 “Për komunikimet elektronike në Republikën e Shqipërisë”, i ndryshuar;
* Njohuri mbi ligjin nr 9887 “Për mbrojtjen e të dhënave personale”, i ndryshuar
* Njohuritë mbi ligjin nr. 10325, datë 23.9.2010 “Për bazat e të dhënave shtetërore”;
* Njohuri mbi Direktiva, rekomandime, standarde ndërkombëtare të ITU, CEPT etj.

# II.5 - Mënyra e vlerësimit të kandidatëve:

Kandidatët do të vlerësohen në lidhje me:

* Vlerësimin me shkrim, deri në 60 pikë;
* Intervistën e strukturuar me gojë qe konsiston në motivimin, aspiratat dhe pritshmëritë e tyre për karrierën, deri në 25 pikë;
* Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë.

# II.6 - Data e daljes së rezultateve të konkurimit dhe mënyra e komunikimit.

Në përfundim të vlerësimit të kandidatëve, Njësia e Burimeve Njerëzore do të shpallë fituesin në faqen elektronike të Autoritetit dhe në portalin “Agjensia Kombëtare e Punësimit dhe Aftësive””.

Të gjithë kandidatët pjesëmarrës në këtë procedurë do të njoftohen individualisht në mënyrë elektronike, për rezultatet (nëpërmjet adresës së email).

Adresa: Autoriteti Mediave Audiovizive, Rruga “Papa Gjon Pali II”, Tiranë.